3.7.2023
EL
Επίσημη Εφημερίδα της Ευρωπαϊκής Ένωσης
C 235/63
Στοιχεία σχετικά με τη διαδικασία ενώπιον του EUIPO Αιτούσα: Η προσφεύγουσα ενώπιον του Γενικού Δικαστηρίου Επίδικο σήμα: Αίτηση καταχωρίσεως του λεκτικού σήματος της Ευρωπαϊκής Ένωσης Bonami — Υπ’ αριθ.
18 009 799 αίτηση καταχωρίσεως Διαδικασία ενώπιον του EUIPO: Διαδικασία ανακοπής Προσβαλλόμενη απόφαση: Απόφαση του πέμπτου τμήματος προσφυγών του EUIPO της 23ης Φεβρουαρίου 2023 στην υπόθεση R 1291/2022-5 Αιτήματα Η προσφεύγουσα ζητεί από το Γενικό Δικαστήριο: — να ακυρώσει την προσβαλλόμενη απόφαση και να απορρίψει την ανακοπή στο σύνολό της· — να καταδικάσει το EUIPO και την παρεμβαίνουσα στα δικαστικά έξοδα της διαδικασίας.
Προβαλλόμενοι λόγοι — Παράβαση διαδικαστικών προϋποθέσεων που αφορούν τη διαδικτυακή προσκόμιση αποδεικτικών στοιχείων προς στήριξη της ανακοπής. — Παράβαση του άρθρου 8, παράγραφος 1, στοιχείο β', του κανονισμού (ΕΕ) 2017/1001 του Ευρωπαϊκού Κοινοβουλίου και του Συμβουλίου.
Προσφυγή της 13ης Μαΐου 2023 — WI κατά Επιτροπής (Υπόθεση T-249/23) (2023/C 235/77) Γλώσσα διαδικασίας: η ιταλική Διάδικοι Προσφεύγων: WI (εκπρόσωπος: M. Velardo) Καθής: Ευρωπαϊκή Επιτροπή Αιτήματα Ο προσφεύγων ζητεί από το Γενικό Δικαστήριο: — να ακυρώσει την απόφαση της 5ης Μαΐου 2022 περί μη εγγραφής του στον εφεδρικό πίνακα προσλήψεων των διαγωνισμών EPSO/AD/380/19-AD7 και EPSO/AD/380/19-AD9, — να ακυρώσει την απόφαση της 15ης Ιουλίου 2022, με την οποία απορρίφθηκε η αίτηση επανεξέτασης της μη εγγραφής του στον εφεδρικό πίνακα προσλήψεων των διαγωνισμών EPSO/AD/380/19-AD7 και EPSO/AD/380/19-AD9, — να ακυρώσει την απόφαση της αρμόδιας για τους διορισμούς αρχής (ΑΔΑ) της 10ης Φεβρουαρίου 2023, η οποία τεκμαίρεται από τη σιωπή της Ευρωπαϊκής Υπηρεσίας Επιλογής προσωπικού (EPSO) επί τέσσερις και πλέον μήνες, περί απορρίψεως της διοικητικής ενστάσεως που είχε υποβάλει στις 10 Οκτωβρίου 2022 δυνάμει του άρθρου 90, παράγραφος 2, του Κανονισμού Υπηρεσιακής Καταστάσεως των υπαλλήλων της Ευρωπαϊκής Ένωσης (στο εξής: ΚΥΚ)· — να καταδικάσει την Επιτροπή στα δικαστικά έξοδα Λόγοι ακυρώσεως και κύρια επιχειρήματα Προς στήριξη της προσφυγής του ο προσφεύγων προβάλλει επτά λόγους.
– Με τον πρώτο λόγο προβάλλεται παράβαση των νομοθετικών διατάξεων που διέπουν το γλωσσικό καθεστώς στα ευρωπαϊκά θεσμικά όργανα.
Το γεγονός ότι η γραπτή και η προφορική δοκιμασία διεξήχθησαν σε γλώσσα διαφορετική (αγγλική και γαλλική) από τη μητρική του γλώσσα εμπόδισε την ορθή αξιολόγηση των ικανοτήτων του, δεδομένου ότι το αποτέλεσμα των δοκιμασιών εξαρτάτο και από το επίπεδο των γλωσσικών του γνώσεων.
Το γεγονός αυτό είχε επίσης ως αποτέλεσμα παράβαση του άρθρου 27 του ΚΥΚ.